Hortobágy smalsporjernbane

Smalsporjernbanen Hortobágy-halastavi Kisvasút opererer rundt fiskedammene i Hortobágy nasjonalpark. Systemet av fiskedammer er det største i Sentral-Europa, og som i tillegg til å fungere som fiskedammer er det et tilholdssted for en mangfoldig og rik biologi. De 2000 hektarene med dammer har vært et beskyttet område siden stiftelsen av Hortobágy nasjonalpark. Fuglene som hekker her og trekkfugler som stopper her er spesielt verdifulle. I løpet av de siste 35 årene har nær 300 fuglearter blitt observert ved innsjøene, og som et resultat av dette har fiskedamsystemet blitt et av de mest kjente fuglehabitatene i Sentral-Europa.

Banens primære mål er å gjøre våtmarksfugler tilgjengelige for fugleinteresserte og turister. Smalsporbanen tilbyr en unik mulighet for turister til å nå selv de mest avsidesliggende delene av fiskedamsystemet på en komfortabel måte, slik at de kan beundre det unike landskapet og den rike faunaen på de indre dammene. Dette er den eneste smalsporede jernbanen i Ungarn som kjører i et system av fiskedammer.

Beliggenhet
Smalsporbanen ligger 7-8 km fra bygden Hortobágy, og kan nås med tog på linjen Füzesabony–Debrecen (MÁV 108) på Hortobágyi Halastó stasjon. Smalsporbanen ligger bare noen meter fra MÁV-stasjonen.

Linjen kan nås med bil fra riksvei 33 på avkjørslen til Hortobágy-Halastó (fiskedammene på Hortobágy).

Historie
Jernbanen ble bygget i 1915. Den gangen ble vognene trukket med hester på jernbanelinjen. Lasten var både fôr til fiskene og fiskene når de ble slaktet. 

Hestene ble etter hvert erstattet av små diesellokomotiver og det ene dieseltrekket kan fremdeles ses på jernbanelinjen.

Da turismen vokste fram i området tok Hortobágy nasjonalpark over driften av linjen og linjen ble da pusset opp. Frakt av passasjerer tok da over og det ble skaffet til veie et C-50 diesellokomotiv og tre passasjervogner. Etter en del problemer åpnet regulær rutetrafikk våren 2007. Langs smalsporlinjen har nasjonalparken satt opp informasjonstavler og utkikkstårn, slik at det skal være mulig å se både trekkfuglene og fuglene som hekker der. For noen få år siden ble linjen forlenget til innsjøen Kondás og hele jernbanens opprinnelige lengde er nå tatt i bruk igjen.

C-50 diesellokomotivet ble produsert i Ungarn (med motor lisensiert av østerrikske Steyr) på 1950-tallet og brukes på flere av Ungarns smalsporbaner.

Stasjoner 
Reisetiden er oppgitt i minutter.

Video 
 Passasjertrafikk på smalsporbanen, minutt for minutt (2013)
 Smalsporbanen før oppussing (1998)

Referanser

Eksterne lenker
 
 http://www.hnp.hu/uploads/documents/kisvasut-szorolap-2014.pdf forfremmelse
 http://www.hnp.hu/hu/szervezeti-egyseg/turizmus/hortobagy-halastavi-kisvasut/oldal/a-kisvasut-tortenete historien
 http://kisvasut.hu/vasutlista/view_vasut.php?kat=4235 kisvasut.hu
 http://kisvasut.hu/view_cikk.php?id=883&rfa=164 kisvasut.hu
 http://www.vasutallomasok.hu/index.php?o=vonkep&num=388  vasutallomasok.hu
Jernbanestrekninger i Ungarn